CELEX: 32006D0673
Language: fi
Date: 2006-10-05 00:00:00
Title: 2006/673/EY: Komission päätös, tehty 5 päivänä lokakuuta 2006 , paloteknistä käyttäytymistä koskevien luokkien vahvistamisesta tietyille rakennustuotteille tehdyn päätöksen 2003/43/EY muuttamisesta kipsilevyjen osalta (tiedoksiannettu numerolla K(2006) 4360)   (ETA:n kannalta merkityksellinen teksti)

7.10.2006   
            
            
               FI
            
            
               Euroopan unionin virallinen lehti
            
            
               L 276/77
            
         KOMISSION PÄÄTÖS,
   tehty 5 päivänä lokakuuta 2006,
   paloteknistä käyttäytymistä koskevien luokkien vahvistamisesta tietyille rakennustuotteille tehdyn päätöksen 2003/43/EY muuttamisesta kipsilevyjen osalta
   (tiedoksiannettu numerolla K(2006) 4360)
   (ETA:n kannalta merkityksellinen teksti)
   (2006/673/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon rakennusalan tuotteita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/106/ETY (1) ja erityisesti sen 20 artiklan 2 kohdan,
   sekä katsoo seuraavaa:
   
               (1)
            
            
               Komission päätöksessä 2003/43/EY (2) vahvistetaan paloteknistä käyttäytymistä koskevat luokat tietyille rakennustuotteille ja etenkin puupohjaisille levyille.
            
         
               (2)
            
            
               Päätöstä 2003/43/EY olisi mukautettava kipsilevyjä koskevan teknisen kehityksen huomioon ottamiseksi.
            
         
               (3)
            
            
               Päätös 2003/43/EY olisi näin ollen muutettava vastaavasti.
            
         
               (4)
            
            
               Tässä päätöksessä säädetyt toimenpiteet ovat pysyvän rakennusalan komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Muutetaan päätöksen 2003/43/EY liite tämän päätöksen liitteen mukaisesti.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 5 päivänä lokakuuta 2006.
      
         
            Komission puolesta
         
         Günter VERHEUGEN
         
            Varapuheenjohtaja
         
      
   
   
      (1)  EYVL L 40, 11.2.1989, s. 12. Direktiivi sellaisena kuin se on viimeksi muutettuna komission päätöksellä 2006/190/EY (EUVL L 66, 8.3.2006, s. 47).
   
      (2)  EYVL L 13, 18.1.2003, s. 35. Päätös sellaisena kuin se on muutettuna päätöksellä 2003/593/EY (EUVL L 201, 8.8.2003, s. 25).
   
      LIITE
      Korvataan päätöksen 2003/43/EY liitteessä oleva taulukko 2 ja huomautus seuraavasti:
      
         ”TAULUKKO 2
         Kipsilevytuotteiden paloteknistä käyttäytymistä kuvaavat luokat
         
                     Kipsilevy
                  
                  
                     Levyn nimellis-paksuus (mm)
                  
                  
                     Kipsiydin
                  
                  
                     Pintakartongin paino (1)
                     
                     (g/m2)
                  
                  
                     Alusta
                  
                  
                     Luokka (2) (lukuun ottamatta lattianpäällysteitä)
                  
               
                     Tiheys (kg/m3)
                  
                  
                     Paloteknistä käyttäytymistä kuvaava luokka
                  
               
                     Standardin EN 520 mukainen (lukuun ottamatta rei’itettyjä levyjä)
                  
                  
                     ≥ 6,5 < 9,5
                  
                  
                     ≥ 800
                  
                  
                     A1
                  
                  
                     ≤ 220
                  
                  
                     Puupohjainen tuote, jonka tiheys on vähintään 400 kg/m3 tai vähintään luokkaan A2-s1, d0 kuuluva tuote
                  
                  
                     A2-s1, d0
                  
               
                     > 220 ≤ 320
                  
                  
                     B-s1, d0
                  
               
                     ≥ 9,5
                  
                  
                     ≥ 600
                  
                  
                     ≤ 220
                  
                  
                     Puupohjainen tuote, jonka tiheys on vähintään 400 kg/m3 tai vähintään luokkaan A2-s1, d0 kuuluva tuote tai vähintään luokkaan E-d2 kuuluva eriste, joka on asennettu menetelmän 1 mukaisesti
                  
                  
                     A2-s1, d0
                  
               
                     > 220 ≤ 320
                  
                  
                     B-s1, d0
                  
               Huomautus:   Asennus ja kiinnitys
         Kipsilevyt asennetaan ja kiinnitetään käyttäen yhtä seuraavista kolmesta menetelmästä:
         
                      
                  
                  
                     
                        Menetelmä 1 – Mekaaninen kiinnitys rankarakenteeseen
                     
                     Kipsilevyt tai (monikerroksisissa järjestelmissä) ainakin uloin levykerros kiinnitetään mekaanisesti metalliseen rankarakenteeseen (koostuu standardin EN 14195 mukaisista komponenteista) tai puiseen rankarakenteeseen (standardien EN 336 ja EN 1995-1-1 mukaisesti).
                     Kun rankarakenne on yhdensuuntainen, rankojen etäisyys toisistaan saa olla enintään 50 kertaa kipsilevyjen paksuus.
                     Kun rankarakenne on kahdensuuntainen, rankojen etäisyys molempiin suuntiin saa olla enintään 100 kertaa kipsilevyjen paksuus.
                     Mekaaniseen kiinnitykseen käytetään ruuveja, niittejä tai nauloja, jotka kiinnitetään kipsilevyjen läpi kuhunkin rankaan tasaisin enintään 300 mm:n välein.
                     Kipsilevyjen takana voi olla ilmarako tai eriste. Alusta voi olla
                     
                                 a)
                              
                              
                                 puupohjainen tuote, jonka tiheys on vähintään 400 kg/m3, tai vähintään luokkaan A2-s1, d0 kuuluva tuote, kun kyseessä ovat kipsilevyt, joiden nimellispaksuus on vähintään 6,5 mm mutta alle 9,5 mm ja ytimen tiheys vähintään 800 kg/m3, tai
                              
                           
                                 b)
                              
                              
                                 puupohjainen tuote, jonka tiheys on vähintään 400 kg/m3, tai vähintään luokkaan A2-s1, d0 kuuluva tuote, kun kyseessä ovat kipsilevyt, joiden nimellispaksuus on vähintään 9,5 mm ja ytimen tiheys vähintään 600 kg/m3, tai
                              
                           
                                 c)
                              
                              
                                 vähintään luokkaan E-d2 kuuluva eristemateriaali, kun kyseessä ovat kipsilevyt, joiden nimellispaksuus on vähintään 9,5 mm ja ytimen tiheys vähintään 600 kg/m3.
                              
                           Kaikissa kipsilevyjen saumakohdissa saa olla enintään 4 mm leveä rako. Tämä määräys koskee kaikkia saumakohtia riippumatta siitä, onko saumakohta tuettu suoraan rankarakenteen avulla vai ei, tai siitä, onko saumakohta täytetty saumausmateriaalilla vai ei.
                     Kohtien a ja b tapauksessa kaikki kipsilevyjen saumakohdat, joita ei ole tuettu suoraan rankarakenteen avulla ja joiden väliin jäävän raon leveys on yli 1 mm, täytetään kokonaan saumausmateriaalilla standardin EN 13963 mukaisesti (muut saumakohdat voidaan jättää täyttämättä).
                     Kohdan c tapauksessa kipsilevyjen saumakohdat täytetään kokonaan saumausmateriaalilla standardin EN 13963 mukaisesti.
                  
               
                      
                  
                  
                     
                        Menetelmä 2 – Mekaaninen kiinnitys yhtenäiseen puupohjaiseen alustaan
                     
                     Kipsilevyt kiinnitetään mekaanisesti yhtenäiseen puupohjaiseen alustaan, jonka tiheys on vähintään 400 kg/m3.
                     Kipsilevyjen ja alustan välissä ei saa olla onteloa.
                     Mekaaniseen kiinnitykseen käytetään ruuveja, niittejä tai nauloja. Kiinnikkeiden välinen etäisyys määritellään edellä esitettyä menetelmää 1 koskevissa säännöissä.
                     Kipsilevyjen saumakohdissa saa olla enintään 4 mm leveä rako, joka voidaan jättää täyttämättä.
                  
               
                      
                  
                  
                     
                        Menetelmä 3 – Mekaaninen kiinnitys tai liimaaminen yhtenäiseen alustaan (pintalevytysjärjestelmä)
                     
                     Kipsilevyt kiinnitetään suoraan yhtenäiseen alustaan, jonka paloteknistä käyttäytymistä kuvaava luokka on vähintään A2-s1, d0.
                     Kipsilevyt voidaan kiinnittää ruuveilla tai nauloilla kipsilevyjen läpi yhtenäiseen alustaan tai ne voidaan liimata alustaan pistemäisesti käyttämällä kipsipohjaista liimaa standardin EN 14496 mukaisesti.
                     Molemmissa tapauksissa joko ruuvit tai naulat tai liimakohdat sijoitetaan tasaisin enintään 600 mm:n välein pysty- ja vaakasuoraan.
                     Kaikki kipsilevyjen saumakohdat voidaan jättää täyttämättä.”
                  
               
      
         (1)  Määritelty standardin EN ISO 536 mukaisesti ja sisältää enintään 5 % orgaanisia lisäaineita.
      
         (2)  Luokat on annettu komission päätöksen 2000/147/EY liitteen taulukossa 1.